
Bv. C.D. Loga nr. 1               

                                                                                /
REFERAT
pentru aprobarea Contractului de concesiune prin negociere directă privind   încredinţarea delegării gestiunii serviciului public de producere a energiei termice şi electrice ,transport, distribuţie şi furnizare a energiei termice către Compania Locală de Termoficare „COLTERM” S.A. Timişoara


Având în vedere prevederile Legii nr.326/2001 privind serviciile comunitare de utilităţi publice – art.12 lit.d ) conform căruia autorităţile administrative  publice locale au  competenţă exclusivă, în condiţiile legii, în tot cea ce priveşte înfiinţarea ,organizarea,coordonarea,monitorizarea şi controlul funcţionării serviciilor de utilităţi publice precum şi delegarea gestiunii serviciilor cu darea în administrare sau concesionarea bunurilor proprietate publică şi/sau privată a unităţilor administrativ teritoriale, ce constitue infrastructura tehnico-edilitară aferentă serviciilor,


În temeiul prevederilor O.G. nr.73/ 2002 privind organizarea şi funcţionarea serviciilor publice de alimentare cu energie termică produsă centralizat –art.7 conform căruia ,,Înfiinţarea ,organizarea, conducerea,coordonarea şi controlul funcţionării serviciilor energetice de interes local constitue dreptul exclusiv al autorităţilor administraţiei publice locale care au totodată atribuţia şi responsabilitatea de a monitoriza şi de a controla gestiunea şi administrarea acestora, precum şi modul de funcţionare şi exploatare a infrastructurii tehnico-edilitare aferente”,


Ţinând cont de faptul că prin H.C.L. nr 313 din 16.12.2003 a fost constituită Compania Locală de Termoficare „ Colterm” S.A. având ca acţionar unic Consiliul Local al Municipiului Timişoara, societate care în realizarea obiectului de activitate administrează bunuri aflate în domeniul public prestând astfel o activitate de interes public local, 


Prin H.C.L. nr 155 din 18.04.2006 s-a aprobat delegarea gestiunii serviciului public de producere a energiei termice şi electrice, transport, distribuţie şi furnizare a energiei termice prin încheierea unui contract de concesiune prin negociere directă către Compania Locală de Termoficare „Colterm” S.A. Timişoara.

La articolul  2 din  hotărâre s-a prevăzut ca în termen de 30 de zile de la data intrării în vigoare a acesteia să fie supus aprobării Consiliului Local contractul de concesiune menţionat anterior.


În concluzie considerăm îndreptăţită promovarea unui proiect de hotărâre  referitor la  aprobarea de către Consiliului Local Timişoara a Contractului de concesiune prin negociere directă, privind  încredinţarea delegării gestiunii serviciului public de producere a energiei termice şi electrice , transport, distribuţie şi furnizare a energiei termice, dintre Municipiul Timişoara prin Consiliul Local Timişoara în calitate de concendent şi Compania Locală de Termoficare „Colterm” S.A. în calitatea de concesionar.

